	SAŽETAK KARAKTERISTIKA LIJEKA


1.
NAZIV VETERINARSKOG LIJEKA

Fypryst Combo, 402 mg + 361,8 mg, rastvor za lokalno nakapavanje na kožu, za vrlo velike pse

2. 
KVALITATIVNI I KVANTITATIVNI SASTAV

Svaka pipeta od 4,02 ml sadrži:

Aktivna supstanca:

fipronil 



             402 mg

(S)-metopren



361,8 mg

Pomoćne supstance sa potvrđenim dejstvom:  

butil hidroksianizol (E320)

0,80 mg

butil hidroksitoluen (E321)

0,40 mg

Za spisak svih ekscipijenasa, pogledati dio 6.1.

3. 
FARMACEUTSKI OBLIK

Rastvor za lokalno nakapavanje na kožu.

Bistar, žuti rastvor.

4. 
KLINIČKI PODACI

4.1. 
Ciljne vrste životinja

Pas (> 40 kg)

4.2. 
Indikacije za upotrebu, za svaku ciljnu vrstu

Psi:

- Primjenjuje se protiv infestacije buvama ili u slučaju kombinovane infestacije buvama, krpeljima i/ili pavašima.

- Liječenje infestacije buvama (Ctenocephalides spp.). Insekticidna efikasnost protiv novih infestacija odraslim buvama traje 8 nedjelja. Prevencija razmnožavanja buva inhibicijom razvoja jaja (ovicidna aktivnost), larvi i lutki (larvicidna aktivnost) nastalih iz jaja koja polažu odrasle buve, traje 8 nedjelja nakon primjene.

- Liječenje infestacije krpeljima (Ixodes ricinus, Dermacentor variabilis, Dermacentor reticulatus, Rhipicephalus sanguineus). Ovaj lijek ima postojano akaricidno dejstvo protiv krpelja i do 4 nedjelje.
- Liječenje infestacija pavašima (Trichodectes canis).
Ovaj lijek se može primjenjivati kao jedna od preventivnih mjera u sklopu strategije za kontrolu alergijskog dermatitisa koji izazivaju buve, kada je ovo stanje prethodno dijagnostikovao veterinar..

4.3. 
Kontraindikacije

Zbog nedostatka podataka, ovaj lijek se ne primjenjuje kod štenadi mlađe od 8 nedjelja i/ili tjelesne mase do 2 kg.

Ne koristiti ovaj lijek kod bolesnih životinja (npr. sistemske bolesti, povišena temperatura) ili kod životinja tokom oporavka.

Ne koristiti kod kunića, jer se mogu javiti neželjene reakcije na lijek pa čak i smrtni ishod. 

U nedostatku ispitivanja, ne preporučuje se primjena ovog lijeka kod drugih  vrsta životinja.

Ovaj lijek je razvijen posebno za pse i ne koristi se kod mačaka i tvorova jer može doći do predoziranja.

4.4. 
Posebna upozorenja za svaku ciljnu vrstu

Treba izbjegavati kupanje/potapanje u vodu prva 2 dana nakon aplikacije lijeka, kao i kupanje češće od jednom nedeljno, jer nije ispitano kako to utiče na efikasnost lijeka. Mogu se koristiti emolijentni šamponi prije primjene lijeka, ali nedjeljna upotreba šampona nakon primjene lijeka skraćuje trajanje zaštite protiv buva na približno 5. Kupanje pasa jednom nedjeljno sa medicinskim šamponom koji sadrži 2% hlorhesidina nije uticalo na efikasnost protiv buva tokom ispitivanja u trajanju od 6 nedelja.

Postoji mogućnost da se prikače pojedinačni krpelji. Iz tog razloga se ne može potpuno isključiti mogućnost prenošenja zaraznih bolesti u nepovoljnim uslovima. 
Buve sa kućnih ljubimaca često infestiraju korpe za životinje, prostirke i prostor za odmor životinje kao što su tepisi i djelovi namještaja, pa ih treba tretirati odgovarajućim insekticidom u slučaju masivnih infestacija i na početku sprovođenja kontrolnih mjera, i redovno usisavati.

4.5. 
Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja

Izbjegavati kontakt lijeka sa očima životinje.

Važno je voditi računa da se lijek nanese na mjesto sa kojeg ga životinja ne može olizati i obezbijediti da životinje ne ližu jedna drugu nakon primjene.

Posebna upozorenja za lica koja primjenjuju veterinarski lijek na životinjama

Ovaj lijek može izazvati iritaciju sluzokože, kože i očiju. Stoga treba izbjegavati kontakt ovog lijeka sa ustima, kožom i očima. 

Osobe sa poznatom preosjetljivošću na insekticide ili alkohol treba da izbjegavaju kontakt sa ovim lijekom. Izbjegavati kontakt sadržaja pipete sa prstima. Ukoliko do toga dođe, treba oprati ruke sapunom i vodom. 
Ako slučajno dođe do kontakta lijeka sa očima, treba ih pažljivo isprati čistom vodom. 

Nakon upotrebe lijeka treba oprati ruke. 

Nemojte pušiti, piti niti jesti tokom primjene lijeka. 

Tretirane životinje ne treba dirati a djeci se ne smije dozvoliti da se igraju sa njima sve dok se mjesto primjene ne osuši. Zato se preporučuje da se životinje ne tretiraju tokom dana, već rano uveče, i da se tretiranim životinjama ne dozvoli da spavaju sa vlasnicima, naročito ne sa djecom.

Ostale mjere opreza

Fipronil i (S)-metopren mogu biti opasni za vodene organizme. Ne smije se dozvoliti da psi plivaju u otvorenim vodama 2 dana nakon primjene (vidjeti dio 6.6).

4.6. 
Neželjena dejstva (učestalost i ozbiljnost)

Vrlo rijetko (manje od 1 životinje na 10000 životinja na kojima je primijenjen lijek, uključujući pojedinačne slučajeve) nakon primjene su zabilježene prolazne kožne reakcije na mjestu primjene (ljuštenje kože, lokalni gubitak dlake, svrab, crvenilo) i generalizovani svrab ili opadanje dlake. Nakon primjene su zabilježeni i prekomjerna salivacija, reverzibilni neurološki simptomi (povećana osjetljivost na stimulaciju, depresija, drugi neurološki znaci), povraćanje ili respiratorni simptomi. 

U slučaju da pas liže mjesto primjene, može doći do kratkotrajne pojačane salivacije, do koje uglavnom dolazi zbog prirode nosača u sastavu lijeka.

4.7. 
Upotreba tokom graviditeta, laktacije i nošenja jaja

Ovaj lijek se može primjenjivati tokom graviditeta i laktacije. 

4.8. 
Interakcije sa drugim ljekovima i druge vrste interakcija

Nijesu poznate.

4.9. 
Doziranje i način primjene

Način primjene i doziranje:
Samo za spoljašnju upotrebu (nakapavanje na kožu).

Nanosi se nakapavanjem na kožu; jedna pipeta od 4,02 ml (402 mg fipronila + 361,8 mg (S)-metoprena), za psa tjelesne mase preko 40 kg. 
Ovo odgovara najmanjoj preporučenoj dozi od 6,7 mg/kg t.m.  za fipronil i 6 mg/kg t.m. za (S)-metopren, nakapavanjem na kožu.

U nedostatku ispitivanja bezbjednosti najkraći interval između dvije primjene je 4 nedjelje.

Način primjene

1. Izvaditi pipetu iz pakovanja. Držati pipetu u uspravnom položaju, odvrnuti i skinuti poklopac. 

2. Okrenuti poklopac i vratiti drugu stranu poklopca na pipetu. Gurnuti i zavrnuti poklopac da bi se pipeta otvorila, a zatim ga ukloniti sa pipete. 

3. Sadržaj pipete treba nanijeti na kožu na bazu vrata ispred lopatica.

4. Razdvojiti dlaku na leđima životinje tako da koža bude vidljiva.

Postaviti vrh pipete na kožu i stisnuti je nekoliko puta kako bi se sadržaj u potpunosti ispraznio direktno na kožu, na jednom mjestu.

Na mjestu primjene se mogu uočiti privremene promjene na dlaci (slijepljena/masna dlaka).

4.10.  Predoziranje (simptomi, hitne mjere koje treba preduzeti, antidoti), ako je neophodno

U ispitivanjima bezbjednosti na ciljnoj vrsti životinja, primenom lijeka kod štenadi stare 8 nedjelja, pasa u razvoju i pasa tjelesne mase oko 2 kg, jednokratno u dozi pet puta većoj od preporučene doze, nisu uočena neželjena dejstva.

Rizik od pojave neželjenih reakcija može biti povećan kod predoziranja (videti dio 4.6), pa životinje treba tretirati pipetom odgovarajuće zapremine u skladu sa tjelesnom masom.

4.11.  Karenca

Nije primjenjivo.

5. 
FARMAKOLOŠKI PODACI

Farmakoterapijska grupa: ektoparaziticidi za lokalnu primjenu, uključujući insekticide.

ATCvet kod: QP53AX65

5.1. 
Farmakodinamski podaci

Fipronil je insekticid i akaricid koji pripada grupi fenilpirazola. Efekat postiže interakcijom sa ligand-zavisnim hloridnim kanalima, naročito onima koje reguliše neurotransmiter gama-aminobuterna kiselina (GABA), čime blokira presinaptički i postsinaptički prenos hloridnih jona kroz ćelijsku membranu. To dovodi do nekontrolisane aktivnosti centralnog nervnog sistema i smrti insekata ili akarina. Fipronil ubija buve u roku od 24 sata, a krpelje (Dermacentor reticulatus, Dermacentor variabilis, Rhipicephalus sanguineus, Ixodes ricinus) i pavaši u roku od 48 sati nakon izlaganja.

(S)-metopren je regulator rasta insekata (eng. insect growth regulator - IGR), iz klase jedinjenja poznatih kao analozi juvenilnog hormona koji inhibiraju razvoj nezrelih stadijuma insekata. Ovo jedinjenje oponaša dejstvo juvenilnog hormona i izaziva nepravilan razvoj i smrt razvojnih stadijuma buva. Ovicidno dejstvo (S)-metoprena na životinji posljedica je ili direktnog prodiranja kroz opnu jajeta kod novopoloženih jaja ili resorpcije kroz kutikulu kod odraslih buva. (S)-metopren je efikasan i u sprečavanju razvoja larvi i lutki buva, što sprečava kontaminaciju okoline liječenih životinja nezrelim stadijumima buva.
5.2. 
Farmakokinetički podaci

Ispitivanja metabolizma fipronila su pokazala da je njegov glavni metabolit sulfonski derivat fipronila.

(S)-metopren koji se intenzivno razgrađuje do ugljen dioksida i acetata koji se naknadno inkorporiraju u endogene materijale.

Ispitivani su i poređeni farmakokinetički profili kod pasa nakon lokalne primjene kombinacije fipronila i (S)-metoprena i pojedinačne intravenske primjene fipronila ili (S)-metoprena. Na ovaj način je utvrđena resorpcija i drugi farmakokinetički parametri. Lokalna primjena dovela je do niske ukupne sistemske resorpcije fipronila (11%) sa prosječnom maksimalnom koncentracijom (Cmax) u plazmi od približno 35 ng/ml fipronila i 55 ng/ml fipronil-sulfona.

Maksimalne koncentracije fipronila u plazmi dostižu se sporo (srednje tmax približno 101 h) i opadaju sporo (uz prosječno terminalno poluvrijeme eliminacije od približno 154 h, najviše vrijednosti su zabilježene kod mužjaka). 

Fipronil se nakon lokalne primjene intenzivno metaboliše u fipronil sulfon.

Koncentracije (S)-metoprena u plazmi pasa nakon lokalne primjene su bile ispod limita kvantifikacije (20 ng/ml). 

I (S)-metopren i fipronil, sa svojim glavnim metabolitom, dobro se distribuiraju u dlaci pasa u roku od jednog dana nakon primjene. Koncentracije fipronila, fipronil-sulfona i (S)-metoprena u dlaci opadaju tokom vremena, a mogu se utvrditi najmanje 60 dana nakon primjene. Smrt parazita nastaje kao posljedica kontakta prije nego zbog sistemske izloženosti. 

Nije uočena farmakološka interakcija između fipronila i (S)-metoprena.

6. 
FARMACEUTSKI PODACI

6.1. 
Lista pomoćnih supstanci (ekscipijenasa)

butil hidroksianizol (E320)

butil hidroksitoluen (E321)
povidon (K25)

polisorbat 80

etanol (96%)

dietilenglikolmonoetiletar

6.2. 
Inkompatibilnosti

Nijesu poznate.

6.3.
Rok upotrebe

Rok upotrebe u originalnom pakovanju: 2 godine.

6.4. 
Posebne mjere upozorenja pri čuvanju lijeka

Lijek treba čuvati pri temperaturi do 30 °C.

Lijek treba čuvati u originalnom pakovanju radi zaštite od svjetlosti i vlage.

6.5. 
Vrsta i sastav pakovanja

Jednokratne bijele pipete od polipropilena pakovane u kesice od aluminijske folije.

Kartonska kutija sadrži 1 pipetu.

6.6. 
Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka

Neiskorišćeni lijek ili ostatak lijeka uništavaju se u skladu sa važećim propisima.

Fipronil i (S)-metopren se ne smiju odlagati u otvorene vode jer to može biti opasno za ribe i druge vodene organizme.

7. 
NOSILAC DOZVOLE ZA STAVLJANJE LIJEKA U PROMET

D.S.D. „KRKA d.d., Novo mesto“ - predstavništvo Podgorica

Svetlane Kane Radević br. 3, 81000 Podgorica, Crna Gora

8. 
BROJ DOZVOLE ZA STAVLJANJE LIJEKA U PROMET

2040/23/72 – 8352
9. 
DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET

11.07.2023. godine
10. 
DATUM REVIZIJE TEKSTA 

11.07.2023. godine
OGRANIČENJA PRODAJE, DISTRIBUCIJE I/ILI UPOTREBE LIJEKA

Nije primjenljivo.

